DA
11.4.2022
Den Europæiske Unions Tidende
C 158/13
Den ungarske regering har gjort gældende, at Kommissionens fortolkning i den anfægtede afgørelse ikke alene er i strid med Kommissionens hidtidige praksis og Domstolens praksis, men at den ligeledes i alvorlig grad undergraver samarbejdet mellem Kommissionen og medlemsstaternes forvaltningsmyndigheder.
Den ungarske regering har, ud over at gøre gældende, at EU-institutionen skal træffe en afgørelse i forbindelse med ændringen af de operationelle programmer, og at undtagelsen i artikel 4, stk.
3, i forordning nr.
1049/2001 derfor finder anvendelse, også fremhævet, at det særlige kendetegn ved den omhandlede procedure er, at medlemsstaterne reelt træffer afgørelse ved delt forvaltning under nøje tilsyn fra Kommissionen.
Selv om der formelt set er tale om en afgørelse truffet af en medlemsstats myndighed, har Kommissionen tydeligvis indflydelse herpå, og det er derfor så meget desto mere uacceptabelt, at en sådan afgørelse ikke ydes den beskyttelse, som den nævnte undtagelse giver.
Undtagelsen i artikel 4, stk.
3, i forordning nr.
1049/2001 har ligeledes til formål at beskytte medlemsstaternes myndigheders beslutningstagning.
(1)
Europa-Parlamentets og Rådets forordning af 30.5.2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).
Sag anlagt den 28. februar 2022 — Schneider mod EUIPO — Frutaria Comercial de Frutas y Hortalizas (frutania) (Sag T-109/22) (2022/C 158/16) Stævningen er affattet på tysk Parter Sagsøger: Markus Schneider (Bonn, Tyskland) (ved advokaterne M. Bergermann og D. Graetsch) Sagsøgt: Den Europæiske Unions Kontor for Intellektuel Ejendomsret (EUIPO) Den anden part i sagen for appelkammeret: Frutaria Comercial de Frutas y Hortalizas, SL (Zaragoza, Spanien)
Oplysninger vedrørende sagen for EUIPO Ansøger af det omtvistede varemærke: Markus Schneider Det omtvistede varemærke: Ansøgning om EU-figurmærket frutania i farven blå — registreringsansøgning nr.
11 987 419 Sagen for EUIPO: Indsigelsessag Den anfægtede afgørelse: Afgørelse truffet den 17. december 2021 af Første Appelkammer ved EUIPO (sag R 1058/2017-1)
Påstande — Den anfægtede afgørelse annulleres. — EUIPO tilpligtes at betale sagsomkostningerne, herunder omkostningerne afholdt i forbindelse med sagens behandling ved appelkammeret.
Anbringende — Urigtig anvendelse og fortolkning af artikel 8, stk.
1, litra b), i Europa-Parlamentets og Rådets forordning (EU) 2017/1001.